Sigynsgade 62, 2200 København N | Ejendomme | 15BZ0816 | Nybolig Ejendomsmægler
Sigynsgade 62 , st. th. 2200 København N
Kontantpris 2.495.000 Ejerudgift pr. md.2.359
Flot 2V'er med stor, privat terrasse
Leder I efter lejlighed i byen, men drømmer I samtidig om at have god plads til udelivet,
så skulle I tage at sætte kurs mod Sigynsgade på Nørrebro.
Turen starter i den rummelige entré, hvor der er rigelig med plads til at tage imod jeres fremtidige gæster - samtidig er der indtænkt opbevaringsløsninger i form af et indbygget skab, så der er ligeledes god plads til sko og overtøj.
Rummet er indrettet med glatte, hvide vægge og et pænt gulv, og begge dele bliver gengangere i størstedelen af boligen, hvilket skaber en fin sammenhæng mellem rummene. Det eneste rum, hvor gulvet skiller sig ud, er på badeværelset, for det er lækkert indrettet med mørke klinker, som går igen i brusenichen, og som komplementerer de lyse vægge - her vil I desuden sætte stor pris på den integrerede vaskesøjle. Foruden badeværelset får I et dejligt soveværelse med garderobeplads og et lyst opholdsmiljø med åben forbindelse mellem stue og køkken.
Også køkkenet byder på et smagfuldt design med hvide, grebsfrie elementer og mørke bordplader, og I kan tilberede aftensmaden ved køkkenøen, mens I har frit udsyn over stuen.
Det er nemt at forestille sig en fredag aften, hvor vennerne kommer på besøg, og I lægger sidste hånd på middagen, mens de nyder et glas vin på et par barstole.
I sommerhalvåret kan I åbne terrassedøren og dermed udvide lejlighedens areal med de udendørs bonuskvadratmeter. Terrassen er i top, og den er indrettet med trægulv og omkranses af tætte, grønne buske, som sørger for privatliv. Scenen er sat for lange, lyse sommeraftener med grill og godt selskab.
Kort fortalt, et oplagt hjem for såvel singlen som det unge par!